«Liverpul» «Sauthempton» bilan qanot hujumchisi Sado Manening transferi borasida kelishib oldi. Tribuna.uz ma’lumotiga ko‘ra, mersisaydliklar jamoasi 24 yoshli senegallik futbolchi uchun 30 million funtdan ortiqroq mablag‘ to‘lashga rozi bo‘lgan. Shu tariqa, «Liverpul» «avliyolar» jamoasi Mane uchun talab qilgan 40 million yevrodan kamroq to‘laydigan bo‘lgan. Bugun futbolchi «Liverpul»da tibbiy ko‘rikdan o‘tishi kutilmoqda. Manening transferi Kristian Benteke (32,5 million funt) va Endi Kerroll (35 million funt) kabi futbolchilarning transferlari qatorida «qizillar» jamoasi tarixidagi eng qimmat transferlardan biriga aylanadi. Manba: Tribuna.uz